«Նիկոլ Փաշինյանի ելույթը հաջողված էր, նա խոսքի հասցեատերը Հայաստանի, Արցախի, արտերկրի հայությունն է, նաև անուղղակի մեսիջներ կային Ռուսաստանին, Ադրբեջանին: Նա նշեց բարձրաստիճան պաշտոնյայի եղբոր՝ բանկում ունեցած 30 միլիոն դոլարի մասին, այսօր էլ Հայկ Ալեքսանդրի Սարգսյանին մահափորձի հոդվածով մեղադրանք է առաջադրվել: Նիկոլ Փաշինյանը կրկին խոսեց Արցախին բանակցությունների մասնակից դարձնելու մասին, ինչն ինձ գրեթե անհնարին է թվում, քանի որ Ադրբեջանը դրան չի համաձայնվի, քանզի համաձայնվելու դեպքում բանակցություննների մեկնարկին դե ֆակտո կճանաչի Արցախի անկախությունը, միջնորդներն էլ վաղուց հաստատել են բանակցությունների ձևաչափը»: